**Pravidlá skúšky z predmetu Teória práva I
počas ZS akademického roka 2022/2023**

1. Na skúšku bude možné sa prihlásiť obvyklým spôsobom prostredníctvom systému MAIS.

2. Skúška pozostáva z písomnej a ústnej časti.

3. Písomná časť skúšky má formu online testu zloženého z piatich testových otázok, a to v zameraní okruhov zverejnených na webstránke. Pri každej otázke je uvedených 10 alternatív odpovedí, pričom úlohou študenta alebo študentky je označiť správnu odpoveď voľbou „áno“ a nesprávnu odpoveď voľbou „nie“. Každá otázka môže mať viac ako jednu správnu odpoveď. Vyplnenie testu je časovo limitované na **10 minút**. Ak študent odošle vyplnený test po tomto limite, za každú ďalšiu začatú minútu mu bude z dosiahnutého počtu bodov odrátaný jeden bod.

4. Test sa hodnotí počtom bodov. Plný počet bodov za jednu otázku je 10. Hodnotiaca stupnica pre udelenie známky z testu je nasledujúca:

A: 50b. – 46b.

B: 45b. – 42b.

C: 41b. – 38b.

D: 37b. – 34b.

E: 33b. – 30b.

Fx: 29b. – 0b.

5. Na ústnu časť skúšky bude pripustený ten študent a študentka, ktorí z testu dostali lepšiu známku ako Fx. Hodnotenie Fx z testu je neúspechom na skúške.

6. Ústna časť skúšky prebieha online prostredníctvom videochatu. Účelom tejto časti skúšky je predovšetkým: i) overenie identity študenta alebo študentky prostredníctvom preukazu ISIC, ktorý ukáže na kameru počítača, ii) overenie skutočnosti, či študent alebo študentka svoje odpovede z testu dokáže odôvodniť alebo ich len tipoval/a, iii) diskusia o otázkach teórie práva, ktoré nemajú jednoznačnú odpoveď. Predmetom ústnej časti skúšky sú tak predovšetkým otázky z testu a kladie ich skúšajúca/i, nelosujú sa.

7. Ak sa počas ústnej skúšky preukáže, že študent alebo študentka písomný test nevyplnil/a osobne alebo že svoje odpovede iba tipoval/a, výsledná známka zo skúšky ako celku bude Fx. Ak študent/ka na ústnej časti skúšky preukáže schopnosť rozumne diskutovať o otázkach, ktoré mal/a v teste označené nesprávne, vyučujúca/i môžu udeliť lepšiu známku v súlade s klasifikačnou stupnicou uvedenou vyššie.

8. Pre organizáciu skúšky je styčnou platformou systém Moodle a program MS Teams. ***V deň skúšky je potrebné prihlásiť sa do Moodle, kde si treba vyhľadať príslušný predmet Teória práva I. V tomto predmete sa popri študijných materiáloch nachádza aj sekcia s názvom „Skúšobná miestnosť“, kde je odkaz na osobitný kanál MS Teams. Na tento odkaz je potrebné kliknúť aspoň 10 minút pred plánovaným začiatkom skúšky***. Do skúšobného kanála sa viete prihlásiť aj priamo cez program MS Teams. Skúšajúci v tomto kanáli otvorí chat, skontroluje prezenciu prihlásených študentov a študentiek a následne do chatu skopíruje externý odkaz na online test. Od tohto okamihu bude plynúť čas potrebný na jeho vyplnenie. Po vyplnení testov bude skúšajúci/a priebežne posielať výsledky na oficiálny školský email (meno.priezvisko@tvu.sk), ktorý si študent či študentka uviedli to formulára testu. Tí, ktorí dosiahli viac ako 29 bodov, sa budú môcť zúčastniť ústnej časti skúšky, ktorá prebehne v rámci videohovoru cez MS Teams v príslušnom skúškovom kanáli. Poradie ústneho skúšania študentov a študentiek bude určené po vzájomnej dohode v chate, ktorý bude slúžiť ako virtuálna čakáreň.

**Pravidlá skúšky z predmetu DEPPM
počas ZS akademického roka 2022/2023**

1. Na skúšku bude možné sa prihlásiť obvyklým spôsobom prostredníctvom systému MAIS.

2. Skúška pozostáva z písomného online testu zloženého z desiatich testových otázok. Pri každej otázke sú uvedené 3 alternatívy odpovedí, pričom úlohou študenta alebo študentky je vybrať z týchto alternatív jednu správnu odpoveď (každá otázka má iba jedinú správnu odpoveď). Vyplnenie testu je časovo limitované na **5 minút**. Ak študent odošle vyplnený test po tomto limite, za každú ďalšiu začatú minútu mu bude z dosiahnutého počtu bodov odrátaný jeden bod.

3. Pre organizáciu skúšky je styčnou platformou systém Moodle a program MS Teams. ***V deň skúšky je potrebné prihlásiť sa do Moodle, kde si treba vyhľadať príslušný predmet DEPPM. V tomto predmete sa popri študijných materiáloch nachádza aj sekcia s názvom „Skúšobná miestnosť“, kde je odkaz na osobitný kanál MS Teams. Na tento odkaz treba kliknúť aspoň 10 minút pred plánovaným začiatkom skúšky***. Do príslušného kanála sa viete prihlásiť aj priamo cez program MS Teams. Skúšajúci v tomto kanáli otvorí chat, skontroluje prezenciu prihlásených študentov a študentiek a následne do chatu skopíruje externý odkaz na online test. Od tohto okamihu bude plynúť čas potrebný na jeho vyplnenie. Po vyplnení testov skúšajúci/a pošle výsledky na oficiálny školský email (meno.priezvisko@tvu.sk), ktorý si študent či študentka uviedli to formulára testu.

4. Za každú správne vyplnenú otázku študent alebo študentka získa tri body. Hodnotiaca stupnica pre udelenie známky z testu je nasledujúca:

A: 30b. – 27b.

B: 26b. – 24b.

C: 23b. – 21b.

D: 20b. – 18b.

E: 17b. – 15b.

Fx: 14b. – 0b.

**Pravidlá skúšky z predmetov Ústavné právo I a II
zimný semester 2022/2023**

1. Na skúšku bude možné sa prihlásiť obvyklým spôsobom prostredníctvom systému MAIS.

2. Skúška pozostáva z písomnej a ústnej časti.

3. Písomná časť skúšky má formu online testu pozostávajúceho **z päťdesiatich výrokov**, a to v zameraní okruhov zverejnených na webstránke (prednášky/handouty, zadania a vzorové zadania, skrátené rozhodnutia, učebnica a právne predpisy). Úlohou študenta alebo študentky je určiť, či je výrok pravdivý alebo nepravdivý, a to kliknutím na tlačidlo „Pravda“ alebo „Nepravda“. Vyplnenie testu je časovo limitované na **10 minút**. Ak študent alebo študentka odošle vyplnený test po tomto limite, **za každú ďalšiu začatú minútu mu alebo jej bude z dosiahnutého počtu bodov odrátaný jeden bod**.

4. Test sa hodnotí počtom bodov. Plný počet bodov za jednu otázku je 10. Hodnotiaca stupnica pre udelenie známky z testu je nasledujúca:

A: 50b. – 46b.

B: 45b. – 42b.

C: 41b. – 38b.

D: 37b. – 34b.

E: 33b. – 30b.

Fx: 29b. – 0b.

5. Na ústnu časť skúšky bude pripustený ten študent a študentka, ktorí z testu dostali lepšiu známku ako Fx. Hodnotenie Fx z testu je neúspechom na skúške.

6. Ústna časť skúšky prebieha online prostredníctvom videochatu. Účelom tejto časti skúšky je predovšetkým: i) overenie identity študenta alebo študentky prostredníctvom preukazu ISIC, ktorý ukáže na kameru počítača ii) overenie skutočnosti, či študent alebo študentka svoje odpovede z testu dokáže odôvodniť alebo ich len tipoval/a, iii) diskusia o otázkach ústavného práva, ktoré nemajú jednoznačnú odpoveď. Predmetom ústnej časti skúšky sú tak predovšetkým otázky z testu a kladie ich skúšajúca/i, nelosujú sa.

7. Ak sa počas ústnej skúšky preukáže, že študent alebo študentka písomný test nevyplnil/a osobne alebo že svoje odpovede iba tipoval/a, výsledná známka zo skúšky ako celku bude Fx. Ak študent/ka na ústnej časti skúšky preukáže schopnosť rozumne diskutovať o otázkach, ktoré mal/a v teste označené nesprávne, vyučujúca/i môžu udeliť lepšiu známku v súlade s klasifikačnou stupnicou uvedenou vyššie.

8. Pre organizáciu skúšky je styčnou platformou emailové konto na Zimbre. Najneskôr pol hodinu pred skúškou bude študentom a študentkám prihláseným na skúšku zaslaný link s príslušným testom. Test bude možné začať vypĺňať až od začiatku termínu skúšky, teda typicky **od 09:00 hod.** Dovtedy bude test uzamknutý. Test bude možné vypĺňať iba dvadsať minút po začatí skúšky, teda typicky **do 09:20 hod.** kedy sa systém opätovne uzamkne. **Neodoslaný test bude automaticky vyhodnotený známkou FX**. **Test sa skutočne dá vypĺňať až od 9:00 hod. Ak si stránku načítate pred daným časom, musíte ju o 9:00 prípadne pár sekúnd po 9:00 refreshnúť**, teda opakovane naloadovať, teda otvoriť. To sa dá urobiť viacerými spôsobmi, napr. tým, že kliknete na link stránky stlačíte enter, alebo stlačíte klávesu F5 a podobne. Ak budete mať problém test otvoriť na počítači, majte prípadne pripravené sekundárne zariadenie. Ak bude mať študent alebo študentka technický problém s testom, napíše skúšajúcej. Je potrebné ale pokúsiť sa stránku refreshnúť, ako už bolo avizované, ale skúsiť použiť druhé zariadenie.

Na test budete mať **10 minút**. Časový rámec je ohraničený iniciovaním testu (zobrazením otázok), resp. úspešným odoslaním testu (tlačidlo za poslednou otázkou). Študent alebo študentka v teste uvedie svoje meno a sám/sama si stopuje čas od začatia vypĺňania testu. Program test po odoslaní odpovedí vyhodnotí a udelí známku z písomnej časti. Program nebude ukazovať správne a nesprávne odpovede, tie budú predmetom ústnej časti. **Rovnako program neodrátava body za čas. Tie odrátavajú manuálne skúšajúci.** Približne hodinu po začatí termínu skúšky bude úspešným študentom a študentkám zaslaný email s poradím ústneho skúšania a informáciou, kedy a ako sa k videohovoru pripojiť. Tieto údaje budú dostupné cez miestnosť na skúšanie v MS Teams. Email bude zaslaný aj študentom a študentkám, ktorí v dôsledku prekročenia času získali hodnotenie FX.

9. Tieto pravidlá sa týkajú aj skúšania predmetu ÚP I a ÚP II, ktoré si študenti a študentky prenášajú z minulých rokov štúdia. Matéria prenesenej skúšky z ÚP I zodpovedá matérii výučby z minulých rokov obohatenej o powerpoint prezentácie na webovej stránke fakulty. Matéria prenesenej skúšky sa skúša v rozsahu aktuálneho semestra tak, ako je zachytený v systéme Moodle.